Moritz Bleibtreu

Moritz J. Bleibtreu (* 13. August 1971 in München) is en düütschen Schauspeler. He is de Söhn vun de öösterriekschen Schauspelersche Monica Bleibtreu un den Schauspeler Hans Brenner, de ok ut Öösterriek stammt. Sien Oorgroottante is de Schauspelersche Hedwig Bleibtreu.

 Levensloop un Wark 
Bleibtreu is in Hamborg opwassen. He hett al in de Kinnertiet vör de Kamera stahn, vör allem in de Kinnerreeg Neues aus Uhlenbusch mit Hans-Peter Korff, de vun sien Mudder un Rainer Boldt schreven worrn is. En wietere Rull speel he in Ich hatte einen Traum, de ok vun Boldt schreven worrn is un ok wedder mit Korrf besett weer. An de Siet vun sien Mudder speel he 1986 sien drüdde Rull in de Minireeg Mit meinen heißen Tränen.

In de ölvten Klass is Bleibtreu vun de School afgahn. Över Paris, woneem he as Au-Pair arbeidt hett, keem he na New York City. Dor hett he denn Schauspeelünnerricht nahmen. In’t Öller vun 21 Johren hett he denn sien Loopbahn an’t Schauspeelhuus Hamborg wedder opnahmen. He kreeg denn ok en poor Rullen in lüttere Feernsehprodukschonen.

Dör eenige Feernseh-Speelfilmen is he bekannt worrn, vör allen aver dör sien Rullen in Kinofilmen as Lola rennt, Knockin' on Heaven’s Door oder Das Experiment. Mit den düütsch-töörkschen Filmmaker Fatih Akın hett he de Filmen Im Juli. un Solino maakt. Ok in Kinnerfilmen speelt he af un to noch, as 2004 in den däänschen Film Fakiren fra Bilbao.

In’t Johr 2007 geev Bleibtreu to verstahn, dat he sik 1998 seggt hett, keen Feernsehfilmen mehr maken to wullen, as Kino de aktive Form vun’t Tokieken is, Feernsehn dorgegen en passive2007: ntv.de – Warum Bleibtreu nur Kino macht2007: ZEIT online – „Wer zahlt schon GEZ?“.

In’n November 2008 is de Schauspeler Vadder worrnbild.de: Moritz Bleibtreu ist Vater geworden. Vun’n 1. Dezember 2008.

 Filmografie (Utwahl) 

 Johr Titel 1977 Neues aus Uhlenbusch, Feernsehreeg 1980 Ich hatte einen Traum 1986 Mit meinen heißen Tränenint.: Notturno, Feernseh-Minireeg 1995 Stadtgesprächint.: Talk of the Town 1997 Knockin’ on Heaven’s Door 1997 Die Gang, Feernsehreeg 1998 Lola renntint.: Run. Lola, Run 1998 Liebe Deine Nächsteint.: Love Your Female Neighbor! 2000 Im Juli.int.: In July 2000 Fandangodt.: Fandango – Members Only 2001 Das Experimentint.: The Experiment 2001 Lammbock 2002 Solino 2004 C(r)ook 2004 Agnes und seine Brüderint.: Agnes and His Brothers 2004 Fakiren fra Bilbaodt.: Der Fakir 2005 Vom Suchen und Finden der Liebe 2006 Elementarteilchenint: The Elementary Particels 2006 Le concile de pierredt.: Liu San – Wächter des Lebens 2007 Free Rainer 2008 Chiko 2008 Les femmes de l’ombredt.: Female Agents – Geheimkommando Phoenix 2008 Der Baader Meinhof Komplex 2009 Soul Kitchen 2010 Jud Süss – Film ohne Gewissen 2010 Goethe! 2010 Vallanzasca – Gli angeli del maledt.: Engel des Bösen – Die Geschichte eines Staatsfeindes 2011 Mein bester Feind 2011 360 2012 Die vierte Macht 2013 Die schwarzen Brüder 2014 Nicht mein Tag 2015 Die dunkle Seite des Mondes 2016 Das kalte Herz 2017 Lommbock 2017 Schuld, Feernsehminireeg

 Utteken 
Moritz Bleibtreu is för sien Filmrullen eenige mol för internatschonal bekannte Filmpriesen vörslahn worrn, vun de he teihn wunnen hett:
 1997: den Düütschen Filmpries in Gold in de Kategorie Sünnere Leistung vun en Nevendorsteller för Knockin’ on Heaven’s Door.
 1998: den Ernst-Lubitsch-Pries för Knockin’ on Heaven’s Door.
 1999: den Jupiter in de Kategorie Beste düütsche Schauspeler för Lola rennt.
 2001: den Düütschen Filmpries in Gold in de Kategorie Sünnere Leistung vun en Hööftdorsteller för Das Experiment.
 2001: den Publikumspries vun’n Düütschen Filmpries as Schauspeler vun’t Johr.
 2002: den Golden Space Needle Award in de Kategorie Beste Dorsteller för Das Experiment.
 2002: den Jupiter in de Kategorie Beste düütsche Schauspeler för Das Experiment.
 2005: den Romy in de Kategorie Leefsten Schauspeler.
 2006: den Romy in de Kategorie Leefsten Schauspeler.
 2006: den Sülvern Boor vun de Berlinale in de Kategorie Beste Dorsteller för Elementarteilchen.

 Borns 

 Weblenken 

 Literatur vun un över Moritz Bleibtreu in de Düütschen Natschonalbökeree

Kategorie:Mann
Kategorie:Börger von Düütschland
Kategorie:Schauspeler
Kategorie:Boren 1971